في بلد صغيرة، كان فيه دكتور. كان طيب وحنين. كان دايماً جاهز يروح يساعد الناس. الناس كانت دايماً بتروحله لما تتعب.
بعد سنين كتير، الدكتور بدأ ينسى حاجات. الناس خافت وبدأت بالراحة بالراحة تبطل تروحله. الدكتور لاحظ إن شغله مبقاش زي الأول. فكر وقال: "طب لو أنا كنت مكان المرضى (الناس اللي تعبانة)، كنت أنا كمان هخاف أروح لنفسي. يمكن جه الوقت إني أبطل أكون دكتور. بس لو البلد دي مفيهاش دكتور، الناس هتعمل إيه لما تتعب؟"
مراته سمعته بيكلم نفسه وقالت: "ما تدور على دكتور شاب؟ كده الناس هيبقى عندها دكتور كويس تاني يهتم بيهم وأنا هيرجعلي جوزي."
الدكتور عمل زي ما مراته قالت. لقى دكتور شاب كويس أوي يساعد الناس. الدكتور ومراته بقى عندهم وقت يمشوا مع بعض، يرقصوا، يسافروا ويقضوا باقي أيامهم مع بعض.
أي من الآتي مش صحيح؟
الدكتور القديم لقى دكتور شاب كويس. الدكتور القديم وافق على كلام مراته. الدكتور القديم ومراته كانوا سعداء في الآخر. الدكتور القديم كان لسه مشغول في شغل الدكترة في الآخر.